De tre danskere fik en fantastisk debut i Premier League, hvor de spillede fuld tid i Huddersfields sejr på 3-0 over Crystal Palace.

Der er noget eventyrligt over tallet tre.

Det vil Mathias Zanka, Jonas Lössl og Philip Billing nok støtte op om efter deres debut i den bedste engelske fodboldrække, Premier League.

De tre danskere var med til at sikre tre point, da de vandt 3-0 i sæsondebuten på udebane mod Crystal Palace. Det er første gang, at hele tre danskere spiller alle 90 minutter for det samme hold i Premier League, skriver Premierleaguefodbold.dk.

Billing, Zanka og Lössl satte i dag dansk rekord: Det er første gang, tre danskere, alle tre, får 90 minutter for samme hold i en #pldk-kamp — Jan M. Jensen (@janjensendk) August 12, 2017

- Det er helt fantastisk at står her med en 3-0-sejr, konstaterede Zanka til klubbens egen tv-kanal efter kampen.

Han var involveret i oprykkernes første mål, hvor han havde næstsidste fod på bolden, inden Joel Ward lavede selvmål. Zanka blev noteret for assisten, og mens han glæder sig over en personlig god start, så glæder TV 2 SPORTs fodboldeskpert Kasper Lorentzen sig over, at danskerne gør det godt i udlandet.

- Det er fantastisk, at vi har så mange spillere med i Premier League. Når danskerne bliver presset på det øverste niveau, så er det med til at sætte skub i, at vi forhåbentligt får et endnu bedre landshold. Det er positivt at sidde og se på, siger Lorentzen.

Incredible day! Thank you to the fans, making an away trip feel like home.. #htafc BUZZING — Mathias Zanka (@mzanka) August 12, 2017

Den eventyrlige 3-0-sejr placerer oprykkerne fra Huddersfield på en øjeblikkelig førsteplads i Premier League.

Klubbens tre danskere udgør lidt over en tredjedel af alle danskere i denne Premier League sæson. I alt er der otte spillere med dansk pads i den bedste engelske række.

Ni danskere i Premier League er det næsthøjeste antal i de seneste 10 sæsoner. Rekorden for flest danskere finder vi tilbage i 2004/05 og 2005/06, hvor hele spillere var på kontrakt i klubber i den bedste engelske række.

Her følger listen over antal danskere i de seneste 10 sæsoner.

Sæson 2017/18: 8 danskere

Sæson 2016/17: 5 danskere

Sæson 2015/16: 5 danskere

Sæson 2014/15: 7 danskere

Sæson 2013/14: 10 danskere

Sæson 2012/13: 6 danskere

Sæson 2011/12: 6 danskere

Sæson 2010/11: 8 danskere

Sæson 2009/10: 6 danskere

Sæson 2008/09: 8 danskere

Kilde: Gracenote